Edward Elgar

Edward William Elgar, 1. baronett, (født 2. juni 1857 i Lower Broadheath i Worcestershire, død 23. februar 1934 i Worcester i Worcestershire) var en britisk komponist.

Liv og virke

Bakgrunn 
Han ble født i den lille byen Lower Broadheath utenfor Worcester i Worcestershire i England. Foreldrene var William Elgar, en pianostemmer og musikkhandler, og hans kone Ann. Edward var den fjerde i rekken av seks barn. De tre brødrene het Henry, Frederick og Francis, og de to søstrene Lucy og Susannah. Moren hadde konvertert til katolisismen kort før Edwards fødsel, og han ble døpt og oppfostret som katolikk, til faren s misbilligelse - kan hadde forsåvidt mot alle trossamfunn.

Idag er hans barndomshjem Elgar-museum.

Karriere 
Han studerte først fiolin og tilhørte en tid et orkester i Birmingham. I 1882 ble han konsertmester i en musikkforening i Worcester og etterfulgte senere sin far som organist ved den katolske St. Georgskirken i Worcester.

Elgar virket først mest i Worcester og omegn, men etterhvert tok hans fremganger ham også til London, det britiske musikklivets episentrum.

Blant Elgars mest kjente verker er Enigmavariasjonene (1898–1899), som var hans store gjennombrudd, og The Pomp and Circumstance Marches (1901). The Enigma Variations er et verk der han lar de forskjellige variasjonene symbolisere, eller speile, noen av sine venners personligheter. Enigma betyr gåte eller mysterium.

Mellom 1902 og 1914 nøt Elgar en fenomenal suksess, blant annet med fire turer til USA. Elgar ble adlet i 1904 og ble æresdoktor ved en lang rekke universiteter. 1924 fikk han tittelen Master of the King's Music. Mellom 1905 og 1908 var Elgar professor i musikk ved Universitetet i Birmingham. Elgars Symphony No. 1 (1908) ble oppført hundre ganger allerede i det første året.

I dag spilles alltid Pomp and Circumstance March No 1 på Last Night of the Proms, som hvert år i september avslutter sommersesongens såkalte promenadekonserter (Proms) i Royal Albert Hall i London. Dette verk ble oppført første gang den 19. oktober 1901. Den er den første av seks marsjer som ble skrevet til kong Edvard VIIs kroning i 1902. Tekstforfatteren A.C. Benson la til refrengets tekst, som innledes med Land of Hope and Glory...

I 1888 giftet Elgar seg med den ni år eldre Alice og de fikk en datter. Alice døde i 1920. Elgar, som holdt meget av sin hustru, tok dette hardt, og han mistet stort sett lysten til å komponere etter dette.

Tidslinje 
 1869: Komponerte sitt første musikkstykke 12 år gammel
 1872: Begynte å arbeide på et advokatkontor
 1889: Giftet seg med en offisersdatter: Caroline Alice Roberts
 1890: Komponerte sitt første viktige verk: Froissant
 1899: Enigma Variations ble uroppført
 1902: Komponerte musikken til Edvard VIIs kroning
 1904: Første Elgar-festivalen i London. Elgar ble adlet.
 1905: Besøkte USA og ble æresdoktor ved Yale-universitetet.
 1920: Hustruen døde, han ble dypt deprimert og hans produktive periode var over
 1934: Han døde 23. februar i sitt hjem ved Worcester

Utvalgt verkfortegnelse 
 1888: Salut d'amour
 1890: Overturen Froissart
 1892: Serenade for strykere
 1899: Enigma Variations, Sea Picures
 1900: Oratorium The dream of Gerontius
 1901: Cockaigne, Pomp and Circumstance March no 1 (Land of Hope and Glory)
 1904: Overture "In the South"
 1905: "Introduction and allegro for strings"
 1908: Symfoni nr 1
 1910: Fiolinkonsert
 1911: Symfoni nr 2
 1913: Symfonisk studie Falstaff
 1918: Strykekvartett
 1919: Cellokonsert; Pianokvintett

Referanser

Eksterne lenker 
 
 
 
  The Elgar Society and The Elgar Foundation
 
 
 
 

Engelske komponister
Order of Merit
Britiske baronetter og baronettesser
Personer fra distriktet Malvern Hills